《新辟门径或谓太窄》
宋代·楼钥

门外顿空旷，双眸豁太虚。谁欤列佳树，正尔对吾庐。

蚤岁曾修列，衰年得定居。买邻贤伯仲，衣锦旧门闾。

未办三閒屋，先栽数席蔬。欢娱戏莱服，晨夕奉潘舆。

驷马容虽狭，斋郎住有馀。床金知已尽，瓶粟岂无储。

细草沿阶嫩，新篁得雨初。窃希仁者静，未觉故人疏。

昼永翻名画，更长理旧书。何妨抱琴醉，尽好带经锄。

耋稚同甘苦，儿孙共卷舒。眼花多掩卷，鬓雪不堪梳。

少饮毋求醉，徐行可当车。此生千万足，祇愿老樵渔。

作者简介：楼钥（1137～1213）南宋大臣、文学家。字大防，又字启伯，号攻媿主人，明州鄞县（今属浙江宁波）人。楼璩的三子，有兄长楼鐊、楼锡，与袁方、袁燮师事王默、李鸿渐、李若讷、郑锷等人。隆兴元年（1163年）进士及第。历官温州教授，起居郎兼中书舍人，大定九年（1169年），随舅父贺正旦使汪大猷出使金朝。嘉定六年（1213年）卒，谥宣献。袁燮写有行状。有子楼淳、楼濛（早夭）、楼潚、楼治，皆以荫入仕。历官温州教授、乐清知县、翰林学士、吏部尚书兼翰林侍讲、资政殿学士、知太平州。 乾道间，以书状官从舅父汪大猷使金，按日记叙途中所闻，成《北行日录》。